CELEX: 32016R1382
Language: ro
Date: 2016-08-16 00:00:00
Title: Regulamentul de punere în aplicare (UE) 2016/1382 al Comisiei din 16 august 2016 de retragere a acceptării angajamentului pentru cinci producători-exportatori în temeiul Deciziei de punere în aplicare 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive

17.8.2016   
            
            
               RO
            
            
               Jurnalul Oficial al Uniunii Europene
            
            
               L 222/10
            
         REGULAMENTUL DE PUNERE ÎN APLICARE (UE) 2016/1382 AL COMISIEI
   din 16 august 2016
   de retragere a acceptării angajamentului pentru cinci producători-exportatori în temeiul Deciziei de punere în aplicare 2013/707/UE de confirmare a acceptării unui angajament oferit în legătură cu procedurile antidumping și antisubvenție privind importurile de module fotovoltaice pe bază de siliciu cristalin și componentele lor cheie (și anume celule) originare sau expediate din Republica Populară Chineză pentru perioada de aplicare a măsurilor definitive
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) (denumit în continuare „regulamentul antidumping de bază”), în special articolul 8,
   având în vedere Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (2) (denumit în continuare „regulamentul antisubvenție de bază”), în special articolul 13,
   informând statele membre,
   întrucât:
   A.   ANGAJAMENTUL ȘI ALTE MĂSURI EXISTENTE
   
   
               (1)
            
            
               Prin Regulamentul (UE) nr. 513/2013 (3), Comisia Europeană (denumită în continuare „Comisia”) a instituit o taxă antidumping provizorie la importurile în Uniunea Europeană (denumită în continuare „Uniunea”) de module fotovoltaice pe bază de siliciu cristalin (denumite în continuare „module”) și componentele lor cheie (și anume celule și plachete) originare sau expediate din Republica Populară Chineză (denumită în continuare „RPC”).
            
         
               (2)
            
            
               Un grup de producători-exportatori a mandatat Camera de Comerț a Chinei pentru Importul și Exportul de Mașini și Produse Electronice (denumită în continuare „CCCME”) să prezinte Comisiei un angajament de preț în numele lor, ceea ce CCCME a făcut. Din termenii respectivului angajament de preț reiese în mod clar că acesta constituie un pachet de angajamente de preț individuale pentru fiecare producător-exportator, care este, din motive practice de administrare, coordonat de CCCME.
            
         
               (3)
            
            
               Prin Decizia 2013/423/UE (4), Comisia a acceptat respectivul angajament de preț în ceea ce privește taxa antidumping provizorie. Prin Regulamentul (UE) nr. 748/2013 (5), Comisia a modificat Regulamentul (UE) nr. 513/2013 pentru a introduce modificările tehnice necesare ca urmare a acceptării angajamentului în ceea ce privește taxa antidumping provizorie.
            
         
               (4)
            
            
               Prin Regulamentul de punere în aplicare (UE) nr. 1238/2013 (6), Consiliul a instituit o taxă antidumping definitivă la importurile în Uniune de module și de celule originare sau expediate din RPC (denumite în continuare „produsele în cauză”). Prin Regulamentul de punere în aplicare (UE) nr. 1239/2013 (7), Consiliul a instituit, de asemenea, o taxă compensatorie definitivă la importurile în Uniune de produs în cauză.
            
         
               (5)
            
            
               În urma notificării unei versiuni modificate a angajamentului de preț de către un grup de producători-exportatori (denumiți în continuare „producătorii-exportatori”) și CCCME, Comisia a confirmat, prin Decizia de punere în aplicare 2013/707/UE (8), acceptarea angajamentului de preț astfel cum a fost modificat (denumit în continuare „angajamentul”) pentru perioada de aplicare a măsurilor definitive. Anexa la decizia menționată prezintă lista de producători-exportatori pentru care a fost acceptat angajamentul, printre altele:
               
                           (a)
                        
                        
                           Delsolar (Wujiang) Ltd împreună cu societatea ei afiliată din Uniunea Europeană, încadrate împreună la codul adițional TARIC: B792 („Delsolar”);
                        
                     
                           (b)
                        
                        
                           CNPV Dongying Solar Power Co. Ltd, încadrată la codul adițional TARIC: B813 („CNPV”);
                        
                     
                           (c)
                        
                        
                           MOTECH (Suzhou) RENEWABLE ENERGY CO. LTD, încadrată la codul adițional TARIC: B852 („MOTECH”);
                        
                     
                           (d)
                        
                        
                           Xi'an LONGi Silicon Materials Corp. și Wuxi LONGi Silicon Materials Co. Ltd, încadrate împreună la codul adițional TARIC: B897 („Xi'an LONGi”); și
                        
                     
                           (e)
                        
                        
                           LERRI Solar Technology (Zhejiang) Co. Ltd împreună cu societatea ei afiliată din Uniunea Europeană, încadrate împreună la codul adițional TARIC: B898 („LERRI Solar”).
                        
                     
         
               (6)
            
            
               Prin Decizia de punere în aplicare 2014/657/UE (9), Comisia a acceptat o propunere din partea producătorilor-exportatori, formulată împreună cu CCCME, pentru clarificări referitoare la punerea în aplicare a angajamentului în ceea ce privește produsul în cauză care face obiectul angajamentului, și anume module și celule originare sau expediate din RPC, încadrate în prezent la codurile NC ex 8541 40 90 (codurile TARIC 8541409021, 8541409029, 8541409031 și 8541409039) fabricate de către producătorii-exportatori (denumit în continuare „produsul vizat”). Taxele antidumping și taxele compensatorii menționate la considerentul 4 de mai sus, împreună cu angajamentul, sunt denumite în continuare „măsurile”.
            
         
               (7)
            
            
               Prin Regulamentul de punere în aplicare (UE) 2015/866 (10), Comisia a retras acceptarea angajamentului pentru trei producători-exportatori.
            
         
               (8)
            
            
               Prin Regulamentul de punere în aplicare (UE) 2015/1403 (11), Comisia a retras acceptarea angajamentului pentru un alt producător-exportator.
            
         
               (9)
            
            
               Prin Regulamentul de punere în aplicare (UE) 2015/2018 (12), Comisia a retras acceptarea angajamentului pentru doi producători-exportatori.
            
         
               (10)
            
            
               Comisia a deschis o anchetă de reexaminare în perspectiva expirării măsurilor în temeiul articolului 11 alineatul (2) din regulamentul antidumping de bază, printr-un aviz de deschidere publicat în Jurnalul Oficial al Uniunii Europene
                   (13) la 5 decembrie 2015.
            
         
               (11)
            
            
               Comisia a deschis o anchetă de reexaminare în perspectiva expirării măsurilor în temeiul articolului 18 din regulamentul antisubvenție de bază, printr-un aviz de deschidere publicat în Jurnalul Oficial al Uniunii Europene
                   (14) la 5 decembrie 2015.
            
         
               (12)
            
            
               Comisia a deschis, de asemenea, o reexaminare intermediară parțială în temeiul articolului 11 alineatul (3) din regulamentul antidumping de bază și în temeiul articolului 19 din regulamentul antisubvenție de bază, printr-un aviz de deschidere publicat în Jurnalul Oficial al Uniunii Europene
                   (15) la 5 decembrie 2015.
            
         
               (13)
            
            
               Prin Regulamentul de punere în aplicare (UE) 2016/115 (16), Comisia a retras acceptarea angajamentului pentru un alt producător-exportator.
            
         
               (14)
            
            
               Prin Regulamentul de punere în aplicare (UE) 2016/185 (17), Comisia a extins taxa antidumping definitivă instituită prin Regulamentul (UE) nr. 1238/2013 la importurile de produse în cauză originare sau expediate din Republica Populară Chineză, la importurile de produs în cauză expediate din Malaysia și Taiwan, indiferent dacă au fost sau nu declarate ca fiind originare din Malaysia sau din Taiwan.
            
         
               (15)
            
            
               Prin Regulamentul de punere în aplicare (UE) 2016/184 (18), Comisia a extins taxa compensatorie definitivă instituită prin Regulamentul (UE) nr. 1239/2013 la importurile de produse în cauză originare sau expediate din Republica Populară Chineză, la importurile de produs în cauză expediate din Malaysia și Taiwan, indiferent dacă au fost sau nu declarate ca fiind originare din Malaysia sau din Taiwan.
            
         
               (16)
            
            
               Prin Regulamentul de punere în aplicare (UE) 2016/1045 (19), Comisia a retras acceptarea angajamentului pentru un alt producător-exportator.
            
         B.   TERMENII ANGAJAMENTULUI CARE PERMIT RETRAGEREA ÎN ABSENȚA UNEI ÎNCĂLCĂRI A CONTRACTULUI
   
   
               (17)
            
            
               Angajamentul stipulează posibilitatea Comisiei de a-și retrage acceptul pentru angajament în cursul aplicării sale în cazul în care monitorizarea și punerea în aplicare se dovedesc a fi imposibile, inclusiv orice modificare a circumstanțelor.
            
         
               (18)
            
            
               În plus, orice producător-exportator își poate retrage, de asemenea, angajamentul în mod voluntar în orice moment, în cursul aplicării sale.
            
         C.   MOTIVE PENTRU RETRAGEREA ACCEPTĂRII ANGAJAMENTULUI PENTRU DELSOLAR ȘI MOTECH
   
   
               (19)
            
            
               Atât Delsolar, cât și MOTECH au o parte afiliată în Taiwan cărora le-a fost acordată scutirea în cadrul anchetelor antieludare menționate în considerentele 14 și 15.
            
         
               (20)
            
            
               Comisia a analizat implicația acestor scutiri asupra caracterului practic al angajamentului. Scutirile reprezintă o modificare a circumstanțelor în raport cu cele de la data acceptării angajamentului. Obiectivul acestora este de a scuti importurile în Uniune de produse în cauză care au fost fabricate de către părțile afiliate ale Delsolar și MOTECH în Taiwan. Astfel de importuri nu intră în domeniul de aplicare al angajamentului.
            
         
               (21)
            
            
               Comisia consideră că această scutire pentru importurile în Uniune creează un risc ridicat de compensare încrucișată. De fapt, părțile afiliate excluse din cadrul anchetei privind eludarea pot vinde produsul în cauză acelorași clienți din Uniune cărora le este vândut produsul vizat, iar prețurile acestor tranzacții ar putea fi stabilite astfel încât să se compenseze prețul minim la import care face obiectul angajamentului. Comisia nu este în măsură să monitorizeze vânzările către aceiași clienți din Uniune efectuate în temeiul angajamentului și dinspre Taiwan.
            
         
               (22)
            
            
               Prin urmare, Comisia a concluzionat că datorită scutirilor sus-menționate monitorizarea angajamentului Delsolar și MOTECH nu mai este posibilă.
            
         D.   D. RETRAGEREA VOLUNTARĂ DE CĂTRE LERRI SOLAR, XI'AN LONGi ȘI CNPV
   
   
               (23)
            
            
               În martie 2016, LERRI Solar a informat Comisia că dorește să își retragă angajamentul.
            
         
               (24)
            
            
               În mai 2016, Xi'an LONGi și CNPV au notificat Comisia că doreau, de asemenea, să își retragă angajamentul.
            
         E.   OBSERVAȚII ÎN SCRIS ȘI AUDIERI
   
   
               (25)
            
            
               Părțile interesate au avut posibilitatea de a fi audiate și de a formula observații în conformitate cu articolul 8 alineatul (9) din regulamentul antidumping de bază și cu articolul 13 alineatul (9) din regulamentul antisubvenție de bază. Delsolar și MOTECH au prezentat observații.
            
         (i)   Delsolar
   
   
               (26)
            
            
               Delsolar a contestat faptul că scutirea acordată părții ei afiliate din Taiwan ar reprezenta o modificare a circumstanțelor. Delsolar a notificat Comisia cu privire la fuziunea cu societatea taiwaneză în cadrul anchetelor inițiale menționate la considerentul 4, iar Comisia nu a obiectat la respectiva fuziune. Deoarece produsul în cauză fabricat de partea afiliată a Delsolar din Taiwan nu a fost supus măsurilor nici înainte, nici după anchetele antieludare, situația nu diferă față de cea care a existat anterior anchetelor antieludare.
            
         
               (27)
            
            
               Comisia nu poate accepta acest argument.
            
         
               (28)
            
            
               În primul rând, Comisia reamintește că importurile din alte țări terțe decât RPC în Uniune au avut o cotă de 6,8 % din piața Uniunii în cursul perioadei de anchetă. În particular, cota de piață a importurilor din Taiwan a fost de 0,8 % [tabelul 12 din Regulamentul (UE) nr. 513/2013]. Din aceste cifre rezultă că au fost neglijabile exporturile din unitățile de producție existente ale societăților ce produc în Taiwan și sunt afiliate societăților chineze care au oferit angajamentul.
            
         
               (29)
            
            
               Cu toate acestea, se poate preconiza că, drept urmare a acordării scutirilor în temeiul articolului 13 alineatul (4) din regulamentul antidumping de bază și al articolului 23 alineatul (6) din regulamentul antisubvenție de bază, partea afiliată din Taiwan a Delsolar va exporta volume semnificative de module și de celule în Uniune.
            
         
               (30)
            
            
               Decizia de a retrage acceptarea angajamentului este determinată de riscul de compensare încrucișată pe care Comisia nu îl poate controla. Dacă mărfurile produse în unități din țări terțe fac sau nu obiectul măsurilor nu este relevant în evaluarea riscurilor în materie de monitorizare. Scutirea vizează importurile produsului în cauză fabricat de partea afiliată din Taiwan a Delsolar care sunt în mod specific destinate pieței Uniunii. Prin urmare, se creează astfel un risc ridicat de compensare încrucișată. Evaluarea riscurilor în materie de monitorizare este de asemenea specifică fiecărui caz în parte și ar putea evolua pe durata angajamentului, dat fiind că anumite riscuri se materializează, apar riscuri noi, iar Comisia poate evalua mai bine aspectele practice ale monitorizării specifice fiecărui caz. Și din acest punct de vedere este irelevant dacă importurile anterioare anchetei antieludare au făcut obiectul măsurilor.
            
         
               (31)
            
            
               Delsolar a afirmat totodată că simpla scutire a părții sale afiliate taiwaneze nu justifică concluzia că monitorizarea angajamentului Delsolar devine imposibil de realizat. Delsolar consideră că riscul sporit de compensare încrucișată este pur ipotetic. Dat fiind că angajamentul interzice vânzările către aceiași clienți, orice încălcare ar putea duce la retragerea angajamentului Delsolar. În această privință, Delsolar a declarat că nu vinde produsul vizat către aceiași clienți cărora partea sa afiliată din Taiwan le vinde produsul în cauză. Conformitatea poate fi verificată prin vizite la fața locului în sediile Delsolar și ale părții sale afiliate din Taiwan. În plus, Delsolar a afirmat că, în cadrul anchetelor antieludare menționate la considerentele 14 și 15, Comisia a considerat partea sa afiliată din Taiwan drept producător autentic care nu eludează măsurile. Prin urmare, orice afirmație referitoare la riscul potențial de compensare încrucișată este pur speculativă.
            
         
               (32)
            
            
               Comisia respinge acest argument. Anchetele antieludare menționate la considerentele 14 și 15 au arătat că partea afiliată a Delsolar din Taiwan nu s-a angajat în practici de eludare în sensul articolului 13 din regulamentul antidumping de bază și al articolului 23 din regulamentul antisubvenție de bază. Cu toate acestea, sfera anchetelor respective nu a inclus luarea în considerare a riscurilor legate de angajamentul Delsolar. Constatările acestor anchete nu sugerează nici faptul că nu a avut loc o eludare a angajamentului în sensul compensării încrucișate a prețurilor. Dimpotrivă, scutirea acordată părții afiliate a Delsolar din Taiwan sporește semnificativ riscurile de eludare legate de angajamentul Delsolar. Această scutire implică intenția specifică de a vinde în Uniune. Prin urmare, Comisia ar trebui să monitorizeze atât vânzările în cadrul angajamentului, cât și vânzările dinspre Taiwan. Acest lucru face imposibilă monitorizarea respectării angajamentului Delsolar. În această privință, Comisia reamintește totodată că monitorizarea angajamentului a devenit din ce în ce mai dificilă în cursul punerii sale în aplicare, în special în ceea ce privește practicile de eludare constatate în Malaysia și Taiwan. Comisia nu este în măsură să monitorizeze vânzările dinspre Taiwan care nu intră în domeniul de aplicare al angajamentului. În plus, Comisia reamintește că a oferit societății Delsolar opțiuni pentru a face posibilă punerea în aplicare a angajamentului, pe care Delsolar a refuzat să le ia în considerare.
            
         
               (33)
            
            
               În cele din urmă, Delsolar a precizat că situația sa este comparabilă cu cea a oricărei alte societăți parte la angajament care are societăți afiliate cu unități de producție aflate în țări care nu fac obiectul măsurilor. Prin urmare, simpla existență a relației respective nu face, per se, imposibilă monitorizarea angajamentului.
            
         
               (34)
            
            
               Comisia respinge acest argument și reamintește raționamentul expus în considerentele 27 și 29.
            
         (ii)   MOTECH
   
   
               (35)
            
            
               Ca și Delsolar, MOTECH a susținut că relația cu partea sa afiliată din Taiwan era cunoscută de Comisie în timpul anchetelor inițiale menționate la considerentul 4. Prin acceptarea angajamentului MOTECH, Comisia ar fi confirmat că nu exista nicio eludare.
            
         
               (36)
            
            
               În primul rând, în această privință, Comisia face trimitere la respingerea argumentelor similare ale Delsolar.
            
         
               (37)
            
            
               Apoi, Comisia respinge acest argument și din motivele prezentate în continuare. Într-adevăr, în momentul acceptării angajamentului, Comisia efectuează o analiză globală a riscurilor în materie de monitorizare. Acceptarea nu implică în sine faptul că nu există practici de eludare. Comisia consideră că scutirea acordată părții afiliate a MOTECH din Taiwan sporește riscul de compensare încrucișată, astfel cum se menționează la considerentul 21. În această privință, Comisia reamintește că monitorizarea angajamentului a devenit din ce în ce mai dificilă în cursul punerii sale în aplicare, în special în ceea ce privește practicile de eludare constatate în Malaysia și Taiwan. Comisia nu este în măsură să monitorizeze vânzările către aceiași clienți din Uniune efectuate în temeiul angajamentului și dinspre Taiwan.
            
         
               (38)
            
            
               MOTECH a susținut, de asemenea, că prin acordarea unei scutiri părții sale afiliate din Taiwan, Comisia a confirmat că nu există nicio eludare sau compensare încrucișată în legătură cu MOTECH și partea sa afiliată din Taiwan. Comisia ar putea să monitorizeze importurile provenite de la MOTECH și de la partea sa afiliată din Taiwan, deoarece ambele societăți importă în Uniune sub coduri adiționale TARIC diferite.
            
         
               (39)
            
            
               Comisia respinge acest argument. Scutirea acordată în cadrul anchetelor antieludare menționate la considerentele 14 și 15 confirmă că nu s-a constatat că partea afiliată a MOTECH din Taiwan era implicată în practici de eludare. Cu toate acestea, această constatare nu este relevantă pentru evaluarea posibilității de a pune în aplicare angajamentul, astfel cum se indică la considerentele 21 și 22. Comisia a analizat implicațiile acestei scutiri și a concluzionat că a sporit riscul de compensare încrucișată. Comisia a luat totodată în considerare experiența acumulată pe durata monitorizării angajamentului atunci când a concluzionat că nu este în măsură să monitorizeze vânzările către aceeași clienți din Uniune în temeiul angajamentului și dinspre Taiwan.
            
         F.   RETRAGEREA ACCEPTĂRII ANGAJAMENTULUI ȘI IMPUNEREA UNOR TAXE DEFINITIVE
   
   
               (40)
            
            
               Prin urmare, în conformitate cu articolul 8 alineatul (9) din regulamentul antidumping de bază și cu articolul 13 alineatul (9) din regulamentul antisubvenție de bază și, de asemenea, în conformitate cu termenii angajamentului, Comisia a concluzionat că acceptul pentru angajament în cazul societăților Delsolar, CNPV, MOTECH, Xi'an LONGi și LERRI Solar împreună cu societățile sale afiliate din Uniune trebuie să fie retras.
            
         
               (41)
            
            
               În consecință, în conformitate cu articolul 8 alineatul (9) din regulamentul antidumping de bază și cu articolul 13 alineatul (9) din regulamentul antisubvenție de bază, taxa antidumping definitivă instituită prin articolul 1 din Regulamentul de punere în aplicare (UE) nr. 1238/2013 și taxa compensatorie definitivă instituită prin articolul 1 din Regulamentul de punere în aplicare (UE) nr. 1239/2013 se aplică în mod automat importurilor originare sau expediate din RPC ale produsului în cauză fabricate de Delsolar (cod adițional TARIC: B792), CNPV (cod adițional TARIC: B813), MOTECH (cod adițional TARIC: B852), Xi'an LONGi (cod adițional TARIC: B897) și LERRI Solar (cod adițional TARIC: B898) începând cu data intrării în vigoare a prezentului regulament.
            
         
               (42)
            
            
               În scop informativ, tabelul din anexa la prezentul regulament enumeră producătorii-exportatori pentru care acceptarea angajamentului prin Decizia de punere în aplicare 2013/707/UE nu este afectată,
            
         ADOPTĂ PREZENTUL REGULAMENT:
   Articolul 1
   Acceptarea angajamentului cu privire la
   
               (a)
            
            
               Delsolar (Wujiang) Ltd împreună cu societatea ei afiliată din Uniunea Europeană, încadrate împreună la codul adițional TARIC: B792;
            
         
               (b)
            
            
               CNPV Dongying Solar Power Co. Ltd, încadrată la codul adițional TARIC: B813;
            
         
               (c)
            
            
               MOTECH (Suzhou) RENEWABLE ENERGY CO. LTD, încadrată la codul adițional TARIC: B852;
            
         
               (d)
            
            
               Xi'an LONGi Silicon Materials Corp. și Wuxi LONGi Silicon Materials Co. Ltd, încadrate împreună la codul adițional TARIC: B897; și
            
         
               (e)
            
            
               LERRI Solar Technology (Zhejiang) Co. Ltd împreună cu societatea ei afiliată din Uniunea Europeană, încadrate împreună la codul adițional TARIC: B898
            
         este retrasă.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 august 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 176, 30.6.2016, p. 21.
   
      (2)  JO L 176, 30.6.2016, p. 55.
   
      (3)  JO L 152, 5.6.2013, p. 5.
   
      (4)  JO L 209, 3.8.2013, p. 26.
   
      (5)  JO L 209, 3.8.2013, p. 1.
   
      (6)  JO L 325, 5.12.2013, p. 1.
   
      (7)  JO L 325, 5.12.2013, p. 66.
   
      (8)  JO L 325, 5.12.2013, p. 214.
   
      (9)  JO L 270, 11.9.2014, p. 6.
   
      (10)  JO L 139, 5.6.2015, p. 30.
   
      (11)  JO L 218, 19.8.2015, p. 1.
   
      (12)  JO L 295, 12.11.2015, p. 23.
   
      (13)  JO C 405, 5.12.2015, p. 8.
   
      (14)  JO C 405, 5.12.2015, p. 20.
   
      (15)  JO C 405, 5.12.2015, p. 33.
   
      (16)  JO L 23, 29.1.2016, p. 47.
   
      (17)  JO L 37, 12.2.2016, p. 76.
   
      (18)  JO L 37, 12.2.2016, p. 56.
   
      (19)  JO L 170, 29.6.2016, p. 5.
   
      ANEXĂ
      Lista societăților:
      
                  Denumirea societății
               
               
                  Codul adițional TARIC
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy (Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo Osda Solar Co. Ltd
               
               
                  B859 
               
            
                  Ningbo Qixin Solar Electrical Appliance Co. Ltd
               
               
                  B860 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD (Shangluo) Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co.Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd.
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co.Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO. LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922